CELEX: 32015R1154
Language: lv
Date: 2015-07-14 00:00:00
Title: Komisijas Īstenošanas regula (ES) 2015/1154 (2015. gada 14. jūlijs), ar ko darbīgās vielas sulfosulfurona apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

15.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 187/18
            
         KOMISIJAS ĪSTENOŠANAS REGULA (ES) 2015/1154
   (2015. gada 14. jūlijs),
   ar ko darbīgās vielas sulfosulfurona apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
   tā kā:
   
               (1)
            
            
               Darbīgās vielas sulfosulfurona, kā norādīts Komisijas Īstenošanas regulas (ES) Nr. 540/2011 (2) pielikuma A daļā, apstiprinājuma termiņš beidzas 2015. gada 31. decembrī.
            
         
               (2)
            
            
               Saskaņā ar Komisijas Regulas (ES) Nr. 1141/2010 (3) 4. panta noteikumiem minētajā pantā norādītajā laikposmā tika iesniegts pieteikums sulfosulfurona atkārtotai iekļaušanai Padomes Direktīvas 91/414/EEK (4) I pielikumā.
            
         
               (3)
            
            
               Pieteikuma iesniedzējs saskaņā ar Regulas (ES) Nr. 1141/2010 9. pantu iesniedza papildu dokumentāciju, kā arī skaidrojumu par katra iesniegtā jaunā pētījuma nozīmi. Ziņotāja dalībvalsts konstatēja, ka minētais pieteikums ir pilnīgs.
            
         
               (4)
            
            
               Ziņotāja dalībvalsts, apspriežoties ar otro ziņotāju dalībvalsti, sagatavoja atkārtotas iekļaušanas novērtējuma ziņojumu, ko 2013. gada 31. maijā iesniedza Eiropas Pārtikas nekaitīguma iestādei (turpmāk “Iestāde”) un Komisijai.
            
         
               (5)
            
            
               Iestāde atkārtotas iekļaušanas novērtējuma ziņojumu nosūtīja pieteikuma iesniedzējam un dalībvalstīm piezīmju sniegšanai un saņemtās piezīmes nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.
            
         
               (6)
            
            
               Iestāde 2014. gada 3. jūlijā nosūtīja Komisijai savu secinājumu par to, vai ir gaidāms, ka sulfosulfurons atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. Komisija 2014. gada 12. decembrī Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojuma projektu par sulfosulfuronu.
            
         
               (7)
            
            
               Attiecībā uz vismaz viena tāda augu aizsardzības līdzekļa, kurā ir darbīgā viela, vienu vai vairākiem raksturīgiem lietojumiem ir konstatēts, ka 4. pantā noteiktie apstiprināšanas kritēriji ir ievēroti. Tāpēc tiek uzskatīts, ka minētie apstiprināšanas kritēriji ir izpildīti.
            
         
               (8)
            
            
               Riska novērtējums attiecībā uz sulfosulfurona apstiprinājuma atjaunošanu ir balstīts uz ierobežotu skaitu raksturīgo lietojumu, kas tomēr neierobežo to, kādiem lietojumiem sulfosulfuronu saturoši augu aizsardzības līdzekļi var būt atļauti. Tādēļ ir lietderīgi nesaglabāt ierobežojumu, saskaņā ar kuru minēto vielu var lietot tikai kā herbicīdu.
            
         
               (9)
            
            
               Tāpēc ir lietderīgi atjaunot sulfosulfurona apstiprinājumu.
            
         
               (10)
            
            
               Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu būtu attiecīgi jāgroza Īstenošanas regulas (ES) Nr. 540/2011 pielikums.
            
         
               (11)
            
            
               Šī regula būtu jāpiemēro no nākamās dienas pēc darbīgās vielas sulfosulfurona apstiprinājuma termiņa beigām, kas minēts 1. apsvērumā.
            
         
               (12)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Darbīgās vielas apstiprinājuma atjaunošana
   Darbīgās vielas sulfosulfurona, kura specifikācija sniegta I pielikumā, apstiprinājumu atjauno, ievērojot minētajā pielikumā izklāstītos nosacījumus.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 14. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
   
      (3)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).
   
      (4)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
   
      I PIELIKUMS
      
                  Parastais nosaukums, identifikācijas numuri
               
               
                  
                     IUPAC nosaukums
               
               
                  Tīrība (1)
                  
               
               
                  Apstiprinājuma datums
               
               
                  Apstiprinājuma beigu datums
               
               
                  Īpaši noteikumi
               
            
                  Sulfosulfurons
                  
                     CAS Nr.: 141776-32-1
                  
                     CIPAC Nr.: 601
               
               
                  1-(4,6-dimetoksipirimidīn-2-il)-3-(2-etilsulfonilimidazo[1,2-a]piridīn-3-ilsulfonil)urīnviela
               
               
                  ≥ 980 g/kg
                  Šādi būtiski piemaisījumi tehniskajā materiālā nedrīkst pārsniegt noteiktu robežvērtību:
                  fenols: < 2 g/kg
               
               
                  2016. gada 1. janvāris
               
               
                  2030. gada 31. decembris
               
               
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par sulfosulfuronu secinājumus un jo īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš:
                  
                              —
                           
                           
                              gruntsūdeņu aizsardzībai, ja darbīgo vielu izmanto reģionos ar jutīgu augsni un/vai klimatiskajiem apstākļiem,
                           
                        
                              —
                           
                           
                              riskam attiecībā uz augsnes nemērķa makroorganismiem, kas nav sliekas, nemērķa sauszemes augiem un ūdens organismiem.
                           
                        
            
         (1)  Sīkāka informācija par darbīgās vielas identitāti un specifikāciju sniegta pārskata ziņojumā.
   
   
      II PIELIKUMS
      Īstenošanas regulas (ES) Nr. 540/2011 pielikumu groza šādi:
      
                  1)
               
               
                  pielikuma A daļā svītro 32. ierakstu par sulfosulfuronu;
               
            
                  2)
               
               
                  B daļā pievieno šādu 89. ierakstu:
                  
                               
                           
                           
                              Parastais nosaukums, identifikācijas numuri
                           
                           
                              
                                 IUPAC nosaukums
                           
                           
                              Tīrība (1)
                              
                           
                           
                              Apstiprinājuma datums
                           
                           
                              Apstiprinājuma beigu datums
                           
                           
                              Īpaši noteikumi
                           
                        
                              “89
                           
                           
                              Sulfosulfurons
                              
                                 CAS Nr.: 141776-32-1
                              
                                 CIPAC Nr.: 601
                           
                           
                              1-(4,6-dimetoksipirimidīn-2-il)-3-(2-etilsulfonilimidazo[1,2-a]piridīn-3-ilsulfonil)urīnviela
                           
                           
                              ≥ 980 g/kg
                              Šādi būtiski piemaisījumi tehniskajā materiālā nedrīkst pārsniegt noteiktu robežvērtību:
                              fenols: < 2 g/kg
                           
                           
                              2016. gada 1. janvāris
                           
                           
                              2030. gada 31. decembris
                           
                           
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par sulfosulfuronu secinājumus un jo īpaši tā I un II papildinājumu.
                              Šajā vispārējā novērtējumā dalībvalstis īpašu uzmanību pievērš:
                              
                                          —
                                       
                                       
                                          gruntsūdeņu aizsardzībai, ja darbīgo vielu izmanto reģionos ar jutīgu augsni un/vai klimatiskajiem apstākļiem,
                                       
                                    
                                          —
                                       
                                       
                                          riskam attiecībā uz augsnes nemērķa makroorganismiem, kas nav sliekas, nemērķa sauszemes augiem un ūdens organismiem.”
                                       
                                    
                        
            
         (1)  Sīkāka informācija par darbīgās vielas identitāti un specifikāciju sniegta pārskata ziņojumā.